Albumet Help!

Help! er det femte albumet av The Beatles og filmmusikken til filmen med same namn. Det vart produsert av George Martin for EMI sitt Parlophone Records og den originale britiske utgjevinga av albumet inneheld sju songar som var med i filmen og sju songar som ikkje var det, mellom anna ein av dei mest innspelte songane gjennom tidene, balladen «Yesterday» av Paul McCartney.

Albumet inneheld to songar som vart store hittar i mange land, «Ticket to Ride» og tittelsporet. Songar som Lennon sin «You've Got to Hide Your Love Away» indikerte påverknad av Bob Dylan og folkemusikk. I seinare år fortalte Lennon at tittelsporet var eit rop om hjelp sidan presset den store populariteten gav og hans eige ulukkelege humør (som han seinare kalla sin «feite Elvis-periode»). Han fortalte samstundes at han angra på at han gjorde songen om frå ein neddempa song ala Roy Orbison sin «Only the Lonely» til ein rask song på grunn av kommersielt press. 

McCartney medverka med «Yesterday», «Another Girl», «The Night Before», og «I’ve Just Seen a Face». McCartney viste kor mangesidig han var då Beatles i løpet av ein innspelingsdag, den 14. juni 1965, spelte inn songane hans «I’m Down», «I’ve Just Seen a Face» og «Yesterday»

George Harrison medverka med «I Need You» og «You Like Me Too Much». Dette var dei første Harrison-songane på eit Beatles-album sidan «Don’t Bother Me» frå With The Beatles i 1963.

I 2012 vart albumet plassert på 331. plass på musikkmagsinet Rolling Stone si liste over dei 500 beste albuma gjennom tidene.

 Utgjeving 
På plateomslaget ser ein gruppa med armane som stavar eit ord med flaggsignal. Eigentleg skulle dei stave HELP, men dette såg visstnok ikkje så bra ut, så dei valde i staden å improvisere. Derfor stavar dei eigentleg NUVJ.Freeman, Robert The Beatles: A Private View, Barnes & Noble, NY, s. 62 ISBN 1-59226-176-0

Albumet gjekk til topps i mange land, mellom anna Storbritannia, USA og Australia.

Albumet vart gjeve ut på CD i 1987. 

 Innhald 

Den amerikanske utgåva av albumet inneheld songar frå filmen, samt eit par orkesterstykke komponert av Ken Thorne og framført av George Martin Orchestra. Av desse stykka finn ein det første musikkstykket med indisk sitar på eit popalbum.

Medverkande
I følgje Mark Lewisohn og Alan W. Pollack.

The Beatles
John Lennon – solo- harmoni- og korvokal; rytme- og akustisk gitar; elektrisk piano; tamburin på «Tell Me What You See»
Paul McCartney – solo- harmoni- og korvokal; bass, akustisk og sologitar; piano, elektrisk piano
George Harrison – solo- harmoni- og korvokal; akustisk gitar, solo- og rytmegitar; solovokal på «I Need You» og «You Like Me Too Much»; guiro på «Tell Me What You See»
Ringo Starr – trommer og ymse perkusjon; claves på «Tell Me What You See»; solovokal på «Act Naturally»

Andre musikarar
George Martin – produsent, piano på «You Like Me Too Much»
John Scott – tenor- og altfløyter på «You've Got to Hide Your Love Away»
Strykekvartetten på «Yesterday» arrangert av Martin i lag med  McCartney

Salslister og salstrofé

Salslister
Liste (1965)PlasseringAustralia (Kent Music Report)1Liste (1987)PlasseringUK Albums Chart61Liste (2009)PlasseringUK Albums Chart29

Salstrofé

I USA selde albumet 1 314 457 eksemplar innan 31. desember 1965 og nesten 1,6 millionar innan slutten av 60-åra.

Originalutgåva

Nordamerikansk utgåve

 Kjelder 
 Denne artikkelen byggjer på «Help! (album)» frå , den 10. oktober 2008. 
  oppgav desse kjeldene:




 Bakgrunnsstoff 
 Help! (filmen) på IMDb
 The Beatles kommenterer kvar song
 Innspelingsinformasjon 

Kategori:The Beatles-album
Kategori:Musikkalbum frå 1965
Kategori:Filmmusikkalbum frå 1965
Kategori:Musikkalbum produserte av George Martin
Kategori:Album spelte inn i Abbey Road Studios
Kategori:Capitol Records-album
Kategori:Parlophone-album
Kategori:Plateomslag av Robert Freeman
Kategori:Nummer-ein-album i Australia
Kategori:Nummer-ein-album i Tyskland
Kategori:Nummer-ein-album i Storbritannia
Kategori:Nummer-ein-album i USA
 331
 266